Diari Oficial de la Generalitat Valenciana


Sumari del DOGV 6970, del 21-02-2013 (2013/1599)

Notificació de la sentència dictada en el procediment ordinari número 1305/09.
------------------------------------------------------------------------------

### Dades del document

Número de DOGV
:   6970

Data del DOGV
:   21-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1599


Organisme emissor
:   Jutjat Mixt Número 2 d'Alzira

Tipus de document
:   Edicte

Notificació de la sentència dictada en el procediment ordinari número 1305/09. [2013/1599]  
En el juí a què es fa referència s'ha dictat la resolució que, literalment, és com es diu:   
«Jutjat de Primera Instància número 2 Alzira   
Assumpte civil 001305/2009  
Sentència número 000112/2012   
Jutgessa que la dicta: Silvia Vivó Cabo.   
Lloc: Alzira (València).   
Data: 3 de desembre de 2012.   
Part demandant: Banesto Renting, SA.   
Advocat/ada: -   
Procuradora: Sara Blanco Lleti.   
Part demandada: Antonio Pujol Pérez i Nuria Jordán Rubia.   
Alzira, 3 desembre de 2012  
Silvia Vivó Cabo, magistrada jutgessa substituta del Jutjat de Primera Instància número 2 d'Alzira, he vist estes actuacions de juí ordinari número 1305/2009, seguides a instàncies de la mercantil Banesto Renting, SA, representada per la procuradora dels tribunals Sara Blanco Lleti i assistida del lletrat Jerónimo Caravaca Cid, contra Antonio Pujol Pérez i Nuria Jordán Rubia, declarats en situació processal de rebel·lia, sobre la validesa de resolució contractual i la reclamació d'una quantitat, i d'acord amb els següents:   
Antecedents de fet  
Primer. En data 20 de novembre de 2009 va tindre entrada en este Jutjat una demanda de juí ordinari, presentat per la procuradora dels tribunals Sara Blanco Lleti, en nom i representació de la mercantil Banesto Renting, SA, contra Antonio Pujol Pérez i Nuria Jordán Rubia, en la qual s'al·legaven els fets i els fonaments de dret que estimava d'aplicació al cas i es demanava que es dictara una sentència per la qual s'estimara en la seua totalitat la demanda i es declarara vàlida, quant a la seua data i efectes, la resolució contractual efectuada per la mercantil actora i es condemnaren els demandats solidàriament a pagar a l'actora la suma de quatre mil tres-cents quaranta euros amb quatre cèntims (4.340,04 €), més els interessos legals, així com al pagament de les costes i a la devolució del bé arrendat.  
Segon. Admesa a tràmit la demanda per mitjà de la interlocutòria de 3 de setembre de 2010, es va disposar la citació dels demandats perquè, en el terme legal, comparegueren en les actuacions, assistits de lletrat i procurador, i contestaren aquella, citació que va tindre lloc per mitjà d'edictes. Els demandats no van contestar la demanda, per tant, van ser declarats en rebel·lia per mitjà de diligència d'ordenació de data 2 d'octubre de 2012.  
Tercer. Per mitjà de diligència d'ordenació de la mateixa data, es va acordar citar les parts per a l'audiència prèvia al juí per al dia 29 de novembre següent, a la qual va comparéixer la part actora assistida del seu lletrat i representada pel seu procurador amb poders especials per a l'acte, i no va assistir la part demandada, la qual va tindre lloc segons consta en l'acta, es va proposar únicament com a prova la reproducció dels documents aportats amb la demanda, i van quedar les actuacions per a resoldre amb data 29 de novembre de 2012.  
Quart. En la substanciació d'este juí s'han observat les prescripcions legals i la resta de pertinent aplicació al supòsit d'actuacions.   
  
Fonaments jurídics  
Primer. La procuradora dels tribunals Sara Blanco Lleti, en nom i representació de la mercantil Banesto Renting, SA, exercita acció de reclamació d'una quantitat i sobre la validesa de la resolució contractual contra Antonio Pujol Pérez i Nuria Jordán Rubia, i li reclama la suma de quatre mil tres-cents quaranta euros amb quatre cèntims, derivada dels fets següents: en data 7 de març de 2006, l'actora va formalitzar amb els demandats el contracte d'arrendament número 5508 2846 537 0003084 en virtut del qual se cedia en règim d'arrendament la fotocopiadora Konica Minolta Fotocopiadora Bizhub C 250. Es va establir que l'arrendament tindria una duració de 60 mesos, amb una quota d'arrendament de 99,92 euros mensuals més IVA, amb les estipulacions establides en l'esmentat contracte. Els demandats han deixat de pagar les sumes pactades en els corresponents venciments. Se sol·licita la validesa de la resolució del contracte efectuada i l'entrega de la fotocopiadora, així com la suma total de 4.340,04 euros.  
  
Segon. Del conjunt de la prova realitzada ha quedat acreditat que, en data 7 de març de 2006, l'actora va formalitzar amb els demandats el contracte d'arrendament número 1474 2300 435 0003084 en virtut del qual se cedia en règim d'arrendament la fotocopiadora Konica Minolta Fotocopiadora Bizhub C 250. Es va establir que l'arrendament tindria una duració de 60 mesos, amb una quota d'arrendament de 99,92 € mensuals més IVA, amb les estipulacions establides en l'esmentat contracte (doc.1). Els demandats han deixat de pagar les sumes pactades en els corresponents venciments, per la qual cosa, fent ús de la facultat prevista en la clàusula octava del contracte d'arrendament, va notificar a l'arrendatària, per mitjà de burofax, la seua decisió de considerar extingit i resolt el contracte al mateix temps que li requeria l'entrega del bé arrendat i el pagament de les quotes vençudes i impagades (1.043,19 €), gastos de devolució i interessos de demora (372,92 €), així com la penalitat pactada en el contracte (2.920,93 €) (doc. 2 a 9).   
De conformitat amb el que establix l'article 217 de la Llei d'Enjudiciament Civil, correspon la càrrega de la prova de l'existència de l'obligació en qui reclama el seu compliment. De l'examen de la documental aportada junt amb la demanda, no impugnada per la part demandada des de la seua posició de rebel·lia, queda degudament acreditada l'existència dels fets sobre els quals l'actor invoca l'aplicació de la norma, per la qual cosa de conformitat amb el que establixen els articles 1.091 i següents del Codi Civil relatius al compliment de les obligacions, articles 1254, 1255 i 1278 del Codi Civil relatius als contractes, i articles 1542 i següents relatius a l'arrendament de coses, és procedent estimar la demanda.  
Tercer. Quant als interessos, és procedent per aplicació de l'article 1100 en relació amb el 1108, preceptes ambdós de la llei substantiva civil, així com el 317 del Codi de Comerç, el pagament dels interessos de demora pactats.  
Quart. D'acord amb el que disposa l'article 394 de la Llei d'Enjudiciament Civil, és procedent imposar les costes a la part demandada.   
  
Vistos els articles esmentats i tots els altres que hi són aplicables de manera general i pertinent,  
Dispositiva  
Estime íntegrament la demanda formulada per la procuradora dels tribunals Sara Blanco LLeti, en nom i representació de la mercantil Banesto Renting, SA, contra Antonio Pujol Pérez i Nuria Jordán Rubia, declare vàlida la resolució del contracte d'arrendament realitzada per l'actora en data 19 de desembre de 2008 i, en conseqüència, extingit l'arrendament, i condemne la demandada a la immediata entrega possessòria del bé objecte del contracte i a pagar a l'actora la suma de quatre mil tres-cents quaranta euros amb quatre cèntims (4.340,04 €), més els interessos previstos en el fonament jurídic tercer i les costes d'este procediment.  
Notifiqueu esta resolució a les parts, i feu-los saber que s'hi pot recórrer en apel·lació davant de la Audiència Provincial de València, recurs que s'haurà d'interposar per mitjà d'un escrit presentat en este Jutjat en el termini de 20 dies hàbils comptadors des de l'endemà de la notificació, amb la constitució prèvia d'un depòsit de 50 euros en el compte de depòsits i consignacions d'este Jutjat. El justificant d'ingrés haurà de ser presentat junt amb l'escrit d'interposició.  
  
Esta és la meua sentència, que pronuncie, mane i firme.»  
Publicació. A continuació, i mentres celebrava audiència pública la jutgessa que la va dictar, va procedir a la lectura i publicació de l'anterior sentència. En done fe.   
Atés que es desconeix el domicili o la residència actuals de la part demandada, per diligència d'ordenació d'11 de febrer de 2013 el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar este edicte en el Diari Oficial de la Comunitat Valenciana per a dur a efecte la diligència de notificació de la sentència.  
  
Alzira, 11 de febrer de 2013.- El secretari judicial: Ferran Puchades Vila.